Пореден семинар в град Ловеч!
На 24 Май 2014г в град Ловеч се проведе семинар по традиционен Ян стил Тай Чи Чуан. Организатор на семинара беше ловешкия филиал на СК „Черен Дракон“ с инструктор Петя Димитрова. Семинарът беше воден от ръководителя на клуба Петър Драгоев и инструктора по Ян стил Димитър Михайлов. Темата на семинара беше 103 позиционната ръчна форма на фамилия Ян, наричана още „Дълга форма”. Тя е създадена от Ян Чънфу в началото на ХХ век и е основата на обучението на Ян стил Тай Чи в наши дни.

 

След преговор на първата част от формата учениците отработиха началните движения от следващата част – Бао ху гуи шан (Да прегърнеш тигъра и да го върнеш в планината) и Джоу ди кан чуей (Юмрук под лакътя).

Семинарът продължава традицията започната от почетния председател на СК „Черен Дракон“, Красимир Димитров – Китаеца, който проведе първия семинар в града през далечната 2005г.!